Puolialaston kokki: kesäkuuta 2012
Kuutioi mansikat pieniksi paloiksi.
Sulata margariini. Sekoita leivinjauhe vehnäjauhoihin ja lisää siivilöiden sokeri-munavaahtoon vuorotellen margariinisulan kanssa. Puolita vaniljatanko ja kaavi veitsellä puolikkaasta tangosta siemenet taikinaan ja sekoita huolella. Lisää mascarpone ja mansikkakuutiot.
Paista 200 asteessa uunissa 20min ajan.
Anna muffinssien jäähtyä ja sekoita sillä aikaa kuorrutteen ainekset: mascarpone, loput siemenet vaniljatangosta, tomusokeri ja makusi mukaan limemehua raikkautta antamaan. Pursota tai levitä muffinssien päälle ja koristele mansikoilla ja mintun lehdillä.
à la Elmeri klo 10:26
MUREAKSI HAUDUTETTUA MAUSTEISTA LIHAA VIETNAMILAISITTAIN RIISIPAPERIIN KÄÄRITTYNÄ
Vietnamin matkamme jätti tyydyttämättömän kaipuun kokeilla erilaisia makuyhdistelmiä wrap&roll -kääryleisiin. Pho-lihakeiton mausteet ja Nigella Lawsonin reseptillä tehty ihana murea potka toimivat muusana tälle makujen sinfonialle. Kombo toimi vähän liiankin hyvin - minä ja mies hotkimme ison satsin herkkuja alta aikayksikön, tällä kertaa kävi todella lähellä etten nielaissut kieltänikin ahmiessani. Hemmetin vaikea arvioida monelleko tämä annos riittää. Meidät kaksi se täytti juuri sopivasti, mutta jos nälkäisiä ruokailijoita on useampi, kannattaa lisäksi tarjota vietnamilaiseen tapaan muitakin ruokalajeja.
Uunissa haudutettu liha:
2 paksua naudanpotkapalaa (osso buco)
n. 8 riisipaperia (puolitettuna)
½ pieni kurkku (kaavi siemenet pois)
1 pieni karambola
Tilli-valkosipulidippi:
pari isoa lorausta soijakastiketta
Wasabi-soijadippi:
töräys (n.1tl) wasabia
n. ½-1dl soijakastiketta
Kuori ja lohko sipulit, kuori ja hienonna valkosipulin kynnet sekä inkivääri. Hienonna nämä kaikki monitoimikoneessa karkeahkoksi tahnaksi, lisää sekaan korianterijauhe. Kuumenna uuninkestävässä kasarissa tai padassa pari lorausta öljyä ja sekoittele siinä sipuli-inkivääritahnaa kymmenisen minuuttia; kunnes se alkaa saada väriä ja tarttua pannuun.
Kaada sekaan konjakki ja anna kiehahtaa. Lisää soijakastike, sokeri, lihaliemi, osterikastike ja viinietikka. Kiehauta, lisää hieman rikki taitellut kanelitangot, tähtianis, maustepippurit ja neilikat. Laita lihat liemeen, anna taas kiehahtaa, laita kansi päälle ja laita uuniin 2 tunniksi.
Valmistele sillä aikaa lisukkeet. Kuori ja suikaloi tulitikkumaisiksi inkivääri, porkkana ja kurkku. Poista siemenet paprikasta ja chileistä, suikaloi myös ne. Leikkaa tilli sormen pituisiksi nipuiksi ja nypi lehdet mintusta, thaibasilikasta ja korianterista. Leikkaa karambola ohuiksi siivuiksi ja puolita siivut. Aseta kaikki lisukkeet kauniisti tarjoiluastialle.
Valmista dipit. Sekoita kaikki tilli-valkosipulidipin ainekset keskenään ja kaada pienempiin ruokailijakohtaisiin pikkukupposiin tai tarjoile yhdestä suuremmasta kiposta. Töräytä pienen kupposen pohjalle wasabia ja kaada soijakastike päälle, wasabi saa siis jäädä kokonaiseksi kökkäreeksi soijan keskelle.
Kun liha on muhinut niin mureaksi, että se irtoaa itsekseen luista ja luuydin on sulanut, nosta liha liemestä ja revi pieniksi "roippeiksi" tarjoiluastiaan ja kaada pari kauhallista lientä päälle.
Aseta kaikki tarjolle. Jokainen ruokailija kasaa itse rullansa: riisipaperin päälle salaatinlehti ja sen päälle lihaa ja lisukkeita, rullataan kääröksi ja dipataan!
Jos riisipaperi hajoaa, voi ympärille kääriä vielä toisen, ehjän paperin. Jos riisipaperi on kuivaa ja halkeilee, voi sitä kostuttaa kevyesti lihan liemellä ennen käärimistä.
à la Elmeri klo 18:21
Tunnisteet: liharuoka, naudanliha, vietnamilainen
Jamien alkuperäisessä ohjeessa tämä ruoka tehtiin (kahdesta 1,5kg) ankasta, mutta käytin broileria, koska pakastealtaaseen on ilmestynyt kotimaista luomubroileria. Pitkä kypsytysaika teki lihasta ihanan mureaa - linnun perkaaminen oli helppoa, kun liha irtosi luista melkein itsestään tipahdellen. Maukas ja mukava sunnuntairuoka!
1,5kg luomubroileri
2 kourallista tuoretta salviaa suurpiirteisesti silputtuna
1 kokonainen valkosipuli (tai n.5 suurehkoa kynttä) kynnet kuorittuna ja halkaistuna
Pane uuni kuumenemaan 180 asteeseen. Mausta broileri reippaasti suolalla ja pippurilla sisältä ja päältä. Raasta puolet inkivääristä hienoksi raasteeksi ja leikkaa raparperi erittäin ohuiksi viipaleiksi. Kumoa raaste ja puolet raparperisiivuista kulhoon, lisää joukkoon puolet salviasta, kaikki valkosipulit ja sipuliviipaleet.
Tunge seos broilerin sisään. Nosta lintu uunivuokaan (mielellään uuninkestävä pannu jota voit käyttää myös liedellä) ja paista tunnin verran. Tiputa sitten lämpö 150 asteeseen ja paista vielä 1,5h. Ota kypsä broileri uunista, kaavi linnun sisältä täytteet uunivuokaan/pannulle ja siirrä lintu uuninkestävään astiaan ja takaisin uuniin jälkilämmölle pysymään lämpimänä siksi aikaa että valmistat kastikkeen. Kuumenna uunivuokaan jäänyt paistoneste ja täytteet, lisää valkoviini ja keittele kokoon, kunnes nestettä on jäljellä noin puolet. Siivilöi kastike.
Leikkaa loppu inkivääri ohuenohuiksi siivuiksi. Paista niitä kuumalla pannulla öljytilkassa kunnes ne alkavat saada väriä ja rapeutta. Lisää loput raparperisiivut ja salvia, paista hetki.
Leikkaa broilerista sopivia annospaloja ja aseta lautaselle. Ripottele päälle raparperipaistosta ja tarjoa kastikkeen kanssa.
à la Elmeri klo 16:53